भारत सेवा संघ के कार्यकर्ताओं ने बुधवार को शहर के आल्हा चौक में कांग्रेस के खिलाफ नारेबाजी करते हुए पार्टी के राष्ट्रीय अध्यक्ष राहुल गांधी का पुतला फूंक दिया। कहा कि 10 सितम्बर को भारत बंद होने से बिहारी राज्य के जहानाबाद जिले के बेल गांव निवासी एक मासूम बच्ची की हालत खराब होने पर उसे इलाज के लिए एम्बुलेंस से अस्पताल ले जाया जा रहा था। लेकिन बंद का समर्थन कर रहे लोगों ने एम्बुलेंस को नहीं निकलने दिया। जिससे बच्ची की इलाज के आभाव में मौत हो गई। जिस घटना की वह कड़ी निंदा करते हैं। कहते हैं कि बंद का समर्थन करने वाले लोगों की वजह से बच्ची की जान गई है। उन्होंने मुख्यमंत्री को सम्बोधित एक ज्ञापन जिला प्रशासन को सौंपा है। प्रदर्शन करने वालों में दिलीप, राहुल के अलावा एक दर्जन से अधिक कार्यकर्ता रहे।